Davlat bojxona qo‘mitasi Kontrabanda va bojxona qonunchiligi buzilishiga qarshi kurashish boshqarmasi Farg‘ona viloyati bojxona boshqarmasi xodimlari bilan hamkorlikda Farg‘ona viloyati hududida tezkor tadbir o‘tkazishdi Tadbir davomida yurtimizda faoliyat olib borayotgan MChJlardan birining nomiga xorijdan olib kelingan konteynerlardagi velosiped ehtiyot qismlari o‘rnatilgan tartibda bojxona ko‘rigidan o‘tkazildi. Tekshiruv davomida, umumiy qiymati 544,1 million so‘mlik 16 525 dona velosiped pokrishkalari, 27 200 dona kameralar va 3 650 dona nasoslar deklaratsiyada ko‘rsatilganidan ortiqcha ekanligi aniqlandi. Holat yuzasidan bojxona organlari tomonidan surishtiruv harakatlari davom ettirilmoqda.